Han endte på 5.-plass i tikamp ved Ungdoms-VM i friidrett 2015 i Colombia, med ny personlig rekord på 7474 poeng. Her satte han også personlig rekord på 100 meter (11,26), høydehopp (1,99), lengdehopp (6,96) og stavsprang (4,60). Ved Junior-NM i friidrett 2015 fikk han fem medaljer; gull i stavsprang, sølv på 400 meter hekk, bak Karsten Warholm, og bronse i høydehopp, lengdesprang og på 110 meter hekk. Han ble tatt ut til å delta ved Nordisk juniormesterskap i friidrett 2015, og endte der på 4.-plass i høydehopp og lengdesprang i U20-klassen.